CELEX: E2006J0005
Language: el
Date: 2007-12-14 00:00:00
Title: Απόφαση του Δικαστηρίου, της 14ης Δεκεμβρίου 2007 , στην υπόθεση E-5/06 — Εποπτεύουσα Αρχή της ΕΖΕΣ κατά Πριγκιπάτου του Λιχτενστάιν [Αθέτηση υποχρεώσεων από συμβαλλόμενο μέρος — Άρθρο 4 παράγραφοι 1 και 2a του κανονισμού (ΕΟΚ) αριθ. 1408/71 του Συμβουλίου — Παροχές κοινωνικής ασφάλισης και ειδικές παροχές μη ανταποδοτικού χαρακτήρα — Έννομο αποτέλεσμα του παραρτήματος IIa του κανονισμού (ΕΟΚ) αριθ. 1408/71 στο οποίο απαριθμούνται ειδικές παροχές μη ανταποδοτικού χαρακτήρα — Απόφαση αριθ. 1/95 του Συμβουλίου ΕΟΧ για τη θέση σε ισχύ της συμφωνίας ΕΟΧ για το Λιχτενστάιν]

8.5.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 113/14
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   της 14ης Δεκεμβρίου 2007
   στην υπόθεση E-5/06
   Εποπτεύουσα Αρχή της ΕΖΕΣ κατά Πριγκιπάτου του Λιχτενστάιν
   
      [Αθέτηση υποχρεώσεων από συμβαλλόμενο μέρος — Άρθρο 4 παράγραφοι 1 και 2a του κανονισμού (ΕΟΚ) αριθ. 1408/71 του Συμβουλίου — Παροχές κοινωνικής ασφάλισης και ειδικές παροχές μη ανταποδοτικού χαρακτήρα — Έννομο αποτέλεσμα του παραρτήματος IIa του κανονισμού (ΕΟΚ) αριθ. 1408/71 στο οποίο απαριθμούνται ειδικές παροχές μη ανταποδοτικού χαρακτήρα — Απόφαση αριθ. 1/95 του Συμβουλίου ΕΟΧ για τη θέση σε ισχύ της συμφωνίας ΕΟΧ για το Λιχτενστάιν]
   
   (2008/C 113/11)
   Στην υπόθεση Ε-5/05, Εποπτεύουσα Αρχή ΕΖΕΣ κατά Πριγκιπάτου του Λιχτενστάιν —προσφυγή με την οποία ζητείται από το Δικαστήριο να αποφανθεί ότι το Πριγκιπάτο του Λιχτενστάιν αθέτησε τις υποχρεώσεις που υπέχει δυνάμει του άρθρου 19 παράγραφοι 1 και 2, του άρθρου 25 παράγραφος 1 και του άρθρου 28 παράγραφος 1 της νομικής πράξης που αναφέρεται στο σημείο 1 του παραρτήματος VI της συμφωνίας ΕΟΧ, δηλαδή του κανονισμού (ΕΟΚ) αριθ. 1408/71 του Συμβουλίου, της 14ης Ιουνίου 1971, περί εφαρμογής των συστημάτων κοινωνικής ασφαλίσεως στους μισθωτούς, στους μη μισθωτούς και στα μέλη των οικογενειών τους που διακινούνται εντός της Κοινότητας, όπως προσαρμόστηκε στη συμφωνία ΕΟΧ με το πρωτόκολλο 1 αυτής— το Δικαστήριο με την ακόλουθη σύνθεση: Carl Baudenbacher (πρόεδρος), Henrik Bull (εισηγητής δικαστής) και Thorgeir Örlygsson (δικαστής), εξέδωσε στις 14 Δεκεμβρίου 2007 απόφαση, το διατακτικό της οποίας έχει ως εξής:
   
               1.
            
            
               αποφαίνεται ότι, εφαρμόζοντας απαίτηση διαμονής στο Λιχτενστάιν για το δικαίωμα στο επίδομα ανικανότητας, το Πριγκιπάτο του Λιχτενστάιν αθέτησε τις υποχρεώσεις που υπέχει δυνάμει του άρθρου 19 παράγραφοι 1 και 2, του άρθρου 25 παράγραφος 1 και του άρθρου 29 παράγραφος 1 της πράξης που αναφέρεται στο σημείο 1 του παραρτήματος VI της συμφωνίας ΕΟΧ, δηλαδή του κανονισμού (ΕΟΚ) αριθ. 1408/71 του Συμβουλίου, της 14ης Ιουνίου 1971, περί εφαρμογής των συστημάτων κοινωνικής ασφαλίσεως στους μισθωτούς, στους μη μισθωτούς και στα μέλη των οικογενειών τους που διακινούνται εντός της Κοινότητας, όπως προσαρμόστηκε στη συμφωνία ΕΟΧ με το πρωτόκολλο 1 αυτής·
            
         
               2.
            
            
               διατάσσει το Πριγκιπάτο του Λιχτενστάιν να καταβάλει τα δικαστικά έξοδα.